**projektas**

**reg. Nr. T-23**

**2.5. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS TARYBOS 2016 M. sausio 12 D. SPRENDIMO NR. T1-1 „DĖL PASVALIO RAJONO SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠO PATVIRTINIMO“ Pripažinimo netekusiu galios**

2022 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 „Dėl Neformaliojo vaikų švietimo programų finansavimo ir administravimo tvarkos aprašo patvirtinimo“, Pasvalio rajono savivaldybės taryba nusprendžia:

1. Pripažinti netekusiu galios Pasvalio rajono savivaldybės tarybos 2016 m. sausio 12 d. sprendimą Nr. T1-1 „Dėl Pasvalio rajono savivaldybės neformaliojo vaikų švietimo lėšų skyrimo ir panaudojimo tvarkos aprašo patvirtinimo“ (su visais aktualiais pakeitimais);

2. Nustatyti, kad sprendimas įsigalioja 2022 m. kovo 1 d.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

vyriausiasis specialistas

Rima Šivickienė

2022-01-28

Suderinta DVS Nr. RTS-25

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2016 M. sausio 12 D. SPRENDIMO NR. T1-1 „DĖL PASVALIO RAJONO SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠO PATVIRTINIMO“ Pripažinimo netekusiu galios**

2022 m. sausio 28 d.

Pasvalys

1. **Sprendimo projekto rengimo pagrindas.**

Pasikeitęs teisinis reglamentavimas.

Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 „Dėl Neformaliojo vaikų švietimo programų finansavimo ir administravimo tvarkos aprašo patvirtinimo“ (įsigalioja 2022 m. kovo 1 d.) patvirtintas Neformaliojo vaikų švietimo programų finansavimo ir administravimo tvarkos aprašas ir pripažintas netekusiu galios Lietuvos Respublikos švietimo, mokslo ir sporto ministro 2018 m. rugsėjo 12 d. įsakymas Nr. V-758 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“.

**2. Sprendimo projekto tikslai ir uždaviniai.**

Siekiama nuo 2022 m. kovo 1 d. neformaliojo vaikų švietimo programų finansavimą ir administravimą vykdyti vadovaujantis Neformaliojo vaikų švietimo programų finansavimo ir administravimo tvarkos aprašu, patvirtintu Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 „Dėl Neformaliojo vaikų švietimo programų finansavimo ir administravimo tvarkos aprašo patvirtinimo“.

Sprendimo projektas prisideda prie administracinės naštos mažinimo.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Lietuvos Respublikos švietimo, mokslo ir sporto ministro 2018 m. rugsėjo 12 d. įsakymu Nr. V-758 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“, netenkančiu galios nuo 2022 m. kovo 1 d., buvo patvirtintas Neformaliojo vaikų švietimo lėšų skyrimo ir panaudojimo tvarkos aprašas. Šio aprašo 3 punkte nustatyta, kad savivaldybės, vadovaudamosi šiuo aprašu, tvirtina savivaldybės neformaliojo vaikų švietimo lėšų skyrimo ir naudojimo tvarką. Vadovaujantis šia nuostata, Pasvalio rajono savivaldybės tarybos 2016 m. sausio 12 d. sprendimu Nr. T1-1 „Dėl Pasvalio rajono savivaldybės neformaliojo vaikų švietimo lėšų skyrimo ir panaudojimo tvarkos aprašo patvirtinimo“ buvo patvirtintas Pasvalio rajono savivaldybės neformaliojo vaikų švietimo lėšų skyrimo ir panaudojimo tvarkos aprašas.

Nuo 2022 m. kovo 1 d. įsigaliosiančio Neformaliojo vaikų švietimo programų finansavimo ir administravimo tvarkos aprašo 3 punkte nustatyta, kad savivaldybės, skirdamos lėšas savivaldybės lygmens neformaliojo vaikų švietimo programoms finansuoti, vadovaujasi šiuo aprašu ir savivaldybės administracijos direktoriaus patvirtintaisteisės aktais. Vadovaujantis šio aprašo 5 punktu, savivaldybės administracijos direktorius turi teisę priimti kitus sprendimus, būtinus aprašui įgyvendinti, neviršydamas savo įgaliojimų.

**4. Skaičiavimai, išlaidų sąmatos, finansavimo šaltiniai**.

Nėra.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Vadovaujantis Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 „Dėl Neformaliojo vaikų švietimo programų finansavimo ir administravimo tvarkos aprašo patvirtinimo“ patvirtinto Neformaliojo vaikų švietimo programų finansavimo ir administravimo tvarkos aprašo 3 ir 5 punktais, savivaldybės administracijos direktorius patvirtina teisės aktus, būtinus aprašui įgyvendinti.

**7. Sprendimo projekto antikorupcinis vertinimas.**

Nėra.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Sprendimo projekto iniciatorius: Švietimo ir sporto skyrius.

Asmuo, atsakingas už sprendimo vykdymo kontrolę: Švietimo ir sporto skyriaus vyriausioji specialistė Rima Šivickienė.

Švietimo ir sporto skyriaus vyriausioji specialistė Rima Šivickienė